CELEX: 62018CA0524
Language: et
Date: 2020-01-30 00:00:00
Title: Kohtuasi C-524/18: Euroopa Kohtu (teine koda) 30. jaanuari 2020. aasta otsus (Bundesgerichtshofi eelotsusetaotlus – Saksamaa) – Dr. Willmar Schwabe GmbH & Co.KG versus Queisser Pharma GmbH & Co. KG (Eelotsusetaotlus – Rahvatervis – Tarbijate teavitamine ja tarbijakaitse – Määrus (EÜ) nr 1924/2006 – Rakendusotsus 2013/63/EL – Toidu kohta esitatavad toitumis- ja tervisealased väited – Artikli 10 lõige 3 – Viited üldistele, mittespetsiifilistele eelistele – Mõiste „konkreetse tervisealase väitega koos esitamine“ – Teaduslike tõendite esitamise kohustus – Ulatus)

27.4.2020   
            
            
               ET
            
            
               Euroopa Liidu Teataja
            
            
               C 137/15
            
         
      Euroopa Kohtu (teine koda) 30. jaanuari 2020. aasta otsus (Bundesgerichtshofi eelotsusetaotlus – Saksamaa) – Dr. Willmar Schwabe GmbH & Co.KG versus Queisser Pharma GmbH & Co. KG
      (Kohtuasi C-524/18) (1)
      
      (Eelotsusetaotlus - Rahvatervis - Tarbijate teavitamine ja tarbijakaitse - Määrus (EÜ) nr 1924/2006 - Rakendusotsus 2013/63/EL - Toidu kohta esitatavad toitumis- ja tervisealased väited - Artikli 10 lõige 3 - Viited üldistele, mittespetsiifilistele eelistele - Mõiste „konkreetse tervisealase väitega koos esitamine“ - Teaduslike tõendite esitamise kohustus - Ulatus)
      (2020/C 137/19)
      Kohtumenetluse keel: saksa
      
         Eelotsusetaotluse esitanud kohus
      
      Bundesgerichtshof
      
         Põhikohtuasja pooled
      
      
         Hageja: Dr. Willmar Schwabe GmbH & Co.KG
      
         Kostja: Queisser Pharma GmbH & Co. KG
      
         Resolutsioon
      
      
                  1.
               
               
                  Euroopa Parlamendi ja nõukogu 20. detsembri 2006. aasta määruse (EÜ) nr 1924/2006 toidu kohta esitatavate toitumis- ja tervisealaste väidete kohta (muudetud Euroopa Parlamendi ja nõukogu 15. jaanuari 2008. aasta määrusega (EÜ) nr 107/2008) artikli 10 lõiget 3 tuleb tõlgendada nii, et seal ette nähtud nõue, mille kohaselt viiteid toitaine või toidu üldistele, mittespetsiifilistele eelistele võib teha üksnes koos konkreetse tervisealase väitega, mis on loetletud selle määruse artiklites 13 ja 14 viidatud nimekirjades, ei ole täidetud juhul, kui toidulisandi pakendi esiküljel on viide toitaine või toidu üldistele, mittespetsiifilistele tervisega seotud eelistele, samas kui selle viitega kaasnema pidav konkreetne tervisealane väide on hoopis selle pakendi tagaküljel ning neid kahte ei seo ükski sõnaselge, näiteks tärniga viide.
               
            
                  2.
               
               
                  Määruse nr 1924/2006 (muudetud määrusega nr 107/2008) artikli 10 lõiget 3 tuleb tõlgendada nii, et viited toitaine või toidu üldistele, mittespetsiifilistele eelistele seoses üldise hea tervise ja tervisega seotud heaoluga peavad põhinema teaduslikel tõenditel selle määruse artikli 5 lõike 1 punkti a ja artikli 6 lõike 1 tähenduses. Sellega seoses piisab, kui need viited on esitatud koos konkreetsete tervisealaste väidetega, mis on loetletud selle määruse artiklites 13 ja 14 viidatud nimekirjades.
               
            
         (1)  ELT C 392, 29.10.2018.